Twee kritiek na Centurion-kaping | Maroela Media
Kapt. Agnes Huma, woordvoerder van die polisie, het aan Maroela Media gesê 'n afleweringsvoertuig, wat sigarette vervoer het, is deur 'n onbekende aantal verdagtes gekaap. "'n Bakkie met twee veiligheidswagte in het agter die afleweringsvoertuig gery, toe hulle deur drie ander motors vasgekeer is."
Volgens Huma het die insittendes van 'n Audi A4, VW Polo Classic en 'n BMW op die veiligheidswagte losgebrand voor hulle die afleweringsvoertuig gekaap het. Huma het gesê al die motors was wit van kleur.
Russel Meiring, woordvoerder van ER24, het gesê paramedici het kort na 10:00 op die toneel aangekom en een van die veiligheidswagte gevind met 'n skietwond aan sy kop, terwyl die ander een verskeie kere in die lyf geskiet is.
"Albei mans was in 'n kritieke toestand en is op die toneel gestabiliseer voordat hulle na 'n nabygeleë hospitaal gehaas is vir verdere mediese sorg."
Volgens Huma is die polisie op soek na die bestuurder van die afleweringsvoertuig. "Dit is nie duidelik of hy saam met die voertuig gekaap is of van die toneel gevlug het nie." Die polisie ondersoek sake van gewapende roof en poging tot moord.
Sterkte aan die gewondes. Maar ek wil net byvoeg. Wit van kleur? Since when word dit genoem? Hulle sal mos nooit se swart van kleur nie? En die is nie oor kleur nie, maar oor joernalistieke reels. Wat mag nou en wat mag nie?
En so word daar pertinent genoem dat hulle "almal wit van kleur" is. As hulle nou nie wit was nie, sou die velkleur nie eers gemeld geword het nie. Dis nou onnodig hoor!
Ek vermoed daar word na die kleur van die voertuie verwys.
WIT almal WIT.
Maroela die nuue raak nou regtig Rasisties.
word WIT nou geteiken.
Nee man …..
Dis die Audi, Polo en BMW wat wit is….. en ja jy is dood reg dis dan seker swart dis hkm dit nie genoem word nie…….